། ཡེ་ཤེས་རྡོ་རྗེ། ཞྭ་དམར་མཁའ་སྤྱོད་པ། སྤྱན་སྔ། དཀོན་མཆོག་འབངས། ཆོས་
ཀྱི་དབང་ཕྱུག ཡེ་ཤེས་སྙིང་པོ། གར་དབང་བརྒྱད་པ་བཅས་དང་། རྒྱལ་ཚབ་གྲགས་པ་མཆོག་
259

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
དབྱངས། འགྲོ་མགོན་ཆོས་རྒྱལ་འཕགས་པ་རྣམས་ཀྱི་དབུ་ལོ་མང་ཉུང་སྣ་ཚོགས། གཏེར་
བྱོན་གྱི་གུ་རུའི་དབུ་སྐྲ་དང་། ཟབ་བེར་གྱི་ཚལ་པ། བདག་ཅག་གི་སྟོན་པའི་རིང་བསྲེལ་
འཁྲུལ་མེད་བདུན་ཕྲག སྲས་དར་མ་མདོ་སྡེའི་དབུ་ཀླད་ན་བཟའ་འབྱར་བ། དུས་མཁྱེན་གྱི་
དབུ་ཀླད། ཞང་གཡུ་བྲག་པའི་དབུ་ཐོད་ཚལ་པ། དྲུང་དོན་ལྡན་ཞབས་ཀྱི་དབུ་ཐོད་དུམ་བུ།
ཆོས་རྗེ་གླིང་པའི་དབུ་ཐོད། གྲུབ་ཆེན་པཀྴིའི་གདུང་ཐལ། མི་བསྐྱོད་རྡོ་རྗེའི་གདུང་ཐལ།
དབང་ཕྱུག་རྡོ་རྗེ། ཡེ་ཤེས་རྡོ་རྗེ། ཞྭ་དམར་དྲུག་པ། རྒྱལ་ཚབ་བཞི་པ། དཔའ་བོ་གཙུག་ལག་
རྒྱ་མཚོ་རྣམས་ཀྱི་ཤངས་མཚལ། སྙག་དབོན་བསོད་ནམས་བཟང་པོའི་གདུང་ཐལ། རྒྱལ་ཚབ་
གྲགས་པ་དོན་གྲུབ་དང་། བླ་མ་སངས་རྒྱས་པའི་གདུང་རུས། རྗེ་ཕྲིན་ལས་པའི་གདུང་རུས།
ཆོས་རྗེ་གླིང་པའི་གདུང་རུས། རྗེ་བདུན་པའི་སྐུ་ཤ མར་པ་དབུ་ལེགས་ཀྱི་ཞབས་ངར་དུམ་
བུ། ཆོས་རྒྱལ་སྲོང་བཙན་སྒམ་པོའི་ན་བཟའ་པད་གླིང་གིས་ཤེལ་རྫོང་པདྨ་བརྩེགས་པ་ནས་
གདན་དྲངས་པ་ཐོག་ཐུབ་མར་གྲགས་པ། གྲུབ་ཆེན་ས་ར་ཧའི་དྲ་ཁུག པཎ་ཆེན་ཤཱཀྱ་ཤྲཱིའི་
སྣམ་སྦྱར་ཀྱི་རས་མ། དུས་མཁྱེན་གྱི་སྐུ་ཆོས་འཁྲུལ་མེད། བླ་མ་སངས་རྒྱས་པའི་སྐུ་རགས།
གཞན་ཡང་། དུས་མཁྱེན། རོལ་པའི་རྡོ་རྗེ། དེ་བཞིན་གཤེགས་པ། ཆོས་གྲགས་རྒྱ་མཚོ། མི་
བསྐྱོད་ཞབས། རྗེ་དགུ་པ། རྗེ་བཅུ་པ་རྣམས་ཀྱི་ན་བཟའ། གར་དབང་ཡེ་ཤེས་སྙིང་པོའི་སྤུར་
དར་སྤུར་ཚྭ་ཡོད་པ། ཞྭ་དམར་ལྔ་པའི་གདུང་ཚྭ། རིག་འཛིན་འཇའ་ཚོན་པའི་ན་བཟའ།
ཆོས་རྗེ་གླིང་པའི་སྤུར་རས། རྗེ་དགུ་པས་བསམ་གཏན་གླིང་གི་དབང་ཕྱུག་ཕུག་ཏུ་སྒྲོལ་
དཀར་སྒྲུབ་པ་ཟླ་བ་གཅིག་གནང་བའི་སྒྲུབ་རིལ་མང་བ། རིལ་ནག་ཨ་མ་ཡེ་ཤེས་རྡོ་རྗེའི་
ཕྱག་དྲིལ་བྱིན་རླབས་ཅན་བུམ་ཆུང་གང་དུ་འཕེལ་བ། ཆོས་ཀྱི་དབང་ཕྱུག་དང་གྲགས་པ་
དོན་གྲུབ་གཉིས་ཀྱིས་ཕྱག་དྲིལ་གནང་བའི་རིལ་ནག་ཨ་མ། གྲགས་པ་དོན་གྲུབ་ཀྱིས་རྗེ་དགུ་
པར་སྐུ་ཁྲུས་རྣམ་འཇོམས་ཀྱི་སྒོ་ནས་ཕུལ་བའི་ཁྲུས་ཆུ་རིལ་བུ། རྒྱལ་བ་རྒྱ་མཚོ་དང་། རྡོ་རྗེ་
རྣལ་འབྱོར་མའི་གསང་སྒྲུབ་རིལ་བུ། གཙུག་ལག་ཕྲེང་བའི་ཆབ་སེར་རིལ་བུ། གྲུབ་ཆེན་ཐང་
སྟོང་རྒྱལ་པོའི་དམ་བེའི་ལུང་། ཀརྨ་པཀྴིའི་ཞབས་ཆག ཡེ་ཤེས་སྙིང་པོའི་ཕྱག་ནས། རྒྱལ་
མཆོག་དམ་པ་དམར་ནག་ཅོད་པན་འཛིན་པ་ལྷན་རྒྱས་དང་། རྒྱལ་ཚབ་དམ་པ་བཅས་ཀྱིས་
260

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།「ཉ《 ཐོར་བུའི་སྐོར།
ཆུ་བྱི་ལོ་ཡི་དམ་རྟ་མགྲིན་དགོངས་འདུས་ཀྱི་སྒོ་ནས་བསྒྲུབས་པའི་ཆོས་སྨན་ཕོན་ཆེ་བ།
དགོངས་འདུས་སྒྲུབ་པའི་སྐབས་ཀྱི་བུམ་རྫས། དཀྱིལ་འཁོར་གྱི་ཚོམ་བུ། བདུད་རྩི་སྨན་རིལ།
རིག་འཛིན་ཆོས་རྗེ་གླིང་པས་རྟ་མགྲིན་དགོངས་འདུས་ཀྱི་སྒོ་ནས་བསྒྲུབས་པའི་བདུད་རྩི་
རིལ་བུ། རིག་འཛིན་དེ་ཉིད་ཀྱིས་གཏེར་གསར་རྩ་གསུམ་དྲིལ་སྒྲུབ་ཀྱི་སྒོ་ནས་ཟབ་བུ་ལུང་
དུ་བསྒྲུབས་པའི་ཚེ་རིལ། གཏེར་གསར་བླ་སྒྲུབ་ཐུགས་ཀྱི་ནོར་བུའི་བླ་དཔེ་ཤོག་སེར་ལེབ་
གཅིག་དང་། ཕུར་པའི་ཤོག་སེར་ཚལ་པ། དེ་ཉིད་ཀྱི་གཏེར་བྱོན་གུ་རུའི་དབུ་སྐྲ་དང་ཟབ་
བེར། མ་ཀུང་ལུང་ནས་སྤྱན་དྲངས་པའི་ཚེ་ཆུ་ཆེན་མོ་ལྷད་མེད། སྒྲོལ་མའི་སྤྲུལ་པ་བྲམ་ཟེ་
ཟླ་བ་སྒྲོལ་མའི་གདུང་རུས། མྱོང་གྲོལ་རོལ་པ་ཆེན་པོའི་ཨ་རྒྱ་མ་བདུན། རྩྭ་རིར་ནུས་ལྡན་
རྗེས་བླ་མ་ཡིད་བཞིན་ནོར་བུའི་སྒོ་ནས་བསྒྲུབས་པའི་ཆོས་སྨན། ནུས་ལྡན་སྟག་གཤམ་པའི་
གཏེར་བྱོན་སྐྱེ་བདུན་བྲམ་ཟེ་ཉི་མའི་སྙིང་པོའི་སྐུ་མཆིན་རིང་བསྲེལ་དང་བཅས་པ།
མྱོང་
གྲོལ་ཕབ་རྒྱུན། སྟག་ཤམ་པའི་དམ་རྫས་ཨ་དམ་མ། གཏེར་ཆེན་ཆོས་རྗེ་གླིང་པ་དང་། ཞྭ་
དམར་ནག་ལྷན་རྒྱས་ཀྱིས་མཚུར་ཕུར་བསྒྲུབས་པའི་རྩ་བརྒྱད་སྟོང་སྦྱར་ཁའུའི་ཁུག་མ་དུང་
རིས་ཅན་བལྟམས་པ། ཡང་གཏེར་ཆེན་དེ་ཉིད་ཀྱིས་རྩྭ་རིར་བསྒྲུབས་པའི་ཆོས་སྨན་སྣོད་
ཁའུའི་ཁུག་མ་བཅས། པདྨ་བཀོད་ཀྱི་གསང་གནས་བདེ་སྤྱོད་འཁོར་ལོར་བསྒྲུབས་པའི་ཚེ་
རིལ། དགའ་བ་ལུང་དུ་བསྒྲུབས་པའི་བདུད་རྩི་ཆོས་སྨན་དང་། པདྨ་ཤེལ་རིར་བསྒྲུབས་པའི་
ཆོས་སྨན་བཅས་སོ་སོར་སྣོད་ཁའུ་མ་བཅས། ཤེལ་རིར་བསྒྲུབས་པའི་བུམ་ཆུ་དང་ཚེ་ཆུ་ཟླ་བ་
ནོར་བུ་སོགས་ཀྱི་ཆུ་ཚན་ཐབས་ཤེས་ཕྱག་རྒྱ་ཆེན་པོའི་ཨ་རྒྱ་མ་ལྔ། བྲམ་ཟེ་ཟླ་བ་སྒྲོན་མའི་
གདུང་རུས་བྲག་དཀར་སྒྲོན་ཆུ་ནས་བཞེས་པ། སློབ་དཔོན་གྱི་སྐུ་ཆོས་དུམ་བུ། གུ་རུ་ཡབ་
ཡུམ་གྱི་བྱང་སེམས་དཀར་དམར་སྟོང་སྐུ་ནང་ནས་བཞེས་པ། རྒྱལ་དབང་དམ་པ་དེ་ཉིད་ཀྱི་
ཐུགས་དམ་རྟེན་རྗེ་བཅུ་པའི་ཕྱག་བཟོ་ཕྱག་རྡོར་གྱི་སྐུ་གཅིག་དང་། བདག་ཅག་གི་སྟོན་པའི་
སྐུ་གཅིག རྗེ་བཅུ་པའི་ཕྱག་རིས་རྣམ་རྒྱལ་མའི་སྐུ་ཐང་གཉིས། དམ་པ་དེ་ཉིད་ཀྱིས་ཕྱག་པར་
གནང་བའི་ཨོ་རྒྱན་གྱི་སྐུ་བརྒྱ་དང་གསུམ། སྒྲོལ་མའི་སྐུ་ཉི་ཤུ་རྩ་བརྒྱད། པཀྴིའི་སྐུ་ཉི་ཤུ་རྩ་
བརྒྱད་བཅས་དང་། ཉི་ཟླའི་དཀྱིལ་འཁོར་དུ་སྟོན་པ་སངས་རྒྱས་ཀྱི་འཕེལ་གདུང་གཉིས། རྗེ་
261

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
དུས་གསུམ་མཁྱེན་པའི་དབུ་ཀླད་རིང་བསྲེལ་གྱི་བལྟམས་པ་དང་། དབུ་ཐོད་ཀྱི་དུམ་བུ། རྗེ་
བདུན་པའི་སྐུ་ཤ དུས་མཁྱེན། རོལ་པའི་རྡོ་རྗེ། མཐོང་བ་དོན་ལྡན། དབང་ཕྱུག་རྡོ་རྗེ་རྣམས་
ཀྱི་ན་བཟའ། ཞྭ་དམར་ལྔ་པའི་ན་བཟའ། གུ་རུའི་སྐུ་རགས་གཏེར་བྱོན། སྲས་དར་མ་མདོ་
སྡེའི་སྐུ་ཆིངས། རྗེ་བརྒྱད་པའི་ཆབ་སེར་རིལ་བུ། རྗེ་དགུ་པའི་སྒྲོལ་དཀར་སྒྲུབ་རིལ། རྗེ་བཅུ་
པའི་ཆབ་སེར་རིལ་བུ། ཞྭ་དམར་ལྔ་པའི་ཆབ་སེར་རིལ་བུ། ཞྭ་དམར་བརྒྱད་པའི་ཕྱག་རྗེས།
རྒྱལ་བའི་དབང་པོ་དེ་ཉིད་ཀྱི་ཕྱག་ཚ་པཀྴིའི་སྐུ་དྲུག་དང་། རྗེ་ཉིད་ཀྱི་སྐུ་གཅིག་བཅས། རྗེ་
ཉིད་ཀྱི་དབུ་སྐྱེས། རིལ་ནག་གི་ཕབ་རྟའི་རིལ་བུ་བདུན་ཕྲག བདག་ཅག་གི་སྟོན་པས་གང་
གི་དྲུང་དུ་བདུད་རྩི་བརྙེས་པའི་བྱང་ཆུབ་ཤིང་གི་ལོ་མ་དང་བཅས་མདོར་ན་བུམ་པ་ཡན་
ཆད་དུ་བཞུགས་པའི་རིང་བསྲེལ་གྱི་ཚོགས་མཐའ་དག ཟ་མ་ཏོག་དང་དར་ཟབ་ཀྱི་ཚས་ལ་
སོགས་པ་སྐབས་སུ་ཇི་ལྟར་འཚམ་པའི་བཞུགས་གནས་ཀྱི་བཀུར་སྡི་དང་བཅས་ཏེ་ཆུད་མི་
མཛའ་བར་བཞུགས་སུ་གསོལ། གཞན་ཡང་འཕགས་ཡུལ་གྱི་མ་ག་དྷཱ་རྡོ་རྗེ་གདན་དང་། ཀཱ་
མ་རཱུ་པ། ཛ་གནྣཱ་ཐ། ཛཱ་ལནྡྷ་ར་སོགས་དང་། གངས་རིའི་ཁྲོད་ཀྱི་གནས་གསུམ་དང་། མཁའ་
འགྲོ་རྟག་ཏུ་འདུ་བའི་གནས་ཆེན་དང་། རེས་འགའ་འདུ་བའི་གནས་ཕྲན། འདུ་བར་མ་ངེས་
པའི་གནས་ཀྱི་ཡན་ལག་ཇི་སྙེད་པ་རྣམས་དང་། གང་ཟག་ཁྱད་པར་ཅན་དག་གིས་བྱིན་གྱིས་
བརླབས་པའི་བསྡི་གནས་དང་། ཆོས་འཁོར་གྱི་གནས་ལ་སོགས་པ་ཕལ་མོ་ཆེ་དང་། རྒྱ་ནག་
གི་རི་རྩེ་ལྔ་དང་། འོ་མི་ཤན་ཏེ་འཇམ་དཔལ་དང་ཀུན་དུ་བཟང་པོའི་གནས་དག་དང་།
གངས་ལྗོངས་དང་འདབ་ཆགས་སུ་གནས་པའི་སྦས་ཡུལ་པདྨོ་བཀོད་དང་སྦེ་ཆགས་ཤིང་
སོགས་ཏེ། དེ་དག་གི་ས་སྣ་དང་རྡོ་སྣ། ཆུ་ཀླུང་ཆེན་པོ་གངྒཱ་དང་། ཡ་མུ་ནཱ་སོགས་ཀྱིས་མཚོན་
འཕགས་བོད་ཀྱི་ཆུ་ཀླུང་དང་། མཚོ་དང་ལྟེང་ཀ་སོགས་བཀྲ་ཤིས་སུ་བྱེད་པའི་མཚན་མ་ཅན་
དག་ལས་ཆུ་སྣ་བསྡུས་པའི་རིལ་བུ། གནས་དེ་དག་གི་ཤིང་སྣ་ལ་སོགས་པའང་མ་ཚང་བ་མེད་
པའི་དགེ་ལེགས་བསྒྲུབ་པའི་སླད་དུ། འོག་གཞི་དང་གནོད་སྦྱིན་བང་མཛོད་སོགས་སུ་
བཞུགས་སུ་གསོལ་ཞིང་། གཟུངས་དང་དམ་རྫས་སོགས་བཞུགས་པའི་གནས་རྣམས་སུའང་།
དྲི་སྤོས་ཀྱི་ཕྱེ་མ་སྣ་ཚོགས་དང་། སྨན་སྣ་ཚོགས་དང་། ན་བཟའ་སྣ་ཚོགས་ཀྱིས་ཕྱུར་བུར་
262

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།ིིཉ ཐོར་བུའི་སྐོར།
བལྟམས་པའོ། །དེ་ལྟར་ནང་དུ་བཞུགས་རྒྱུ་རྣམས་ཚགས་ལེགས་པར་ཆུད་ནས་ཕྱི་རོལ་དུ་
རྒྱལ་བ་ལྷ་ལས་བབས་པའི་མཆོད་རྟེན་གྱི་རྣམ་པ། རྗེ་བརྒྱད་པས་ཉི་མ་ཆེན་པོའི་མེ་ལོང་དུ་
བཀའ་སྩལ་བའི་ཚད་དང་དབྱིབས་ཇི་ལྟ་བ་བཞིན་དུ་གཏན་ལ་ཕབ་སྟེ། ནེ་པཱ་ལའི་ཡུལ་གྱི་
རིག་བྱེད་པ་མཁས་པ་དག་གིས་རིན་ཆེན་གཉིས་པ་གཙོ་བོར་གྱུར་པ་ལ་གསེར་གཡུ་མུ་ཏིག་
བྱི་རུ་མན་ཤེལ་སྤུར་ལེན་གཡང་ཊི་མ་ན་ཧོ་ལ་སོགས་པ་རྣམས་ཀྱིས་སྐབས་སུ་བབ་ཅིང་
འཚམ་པར་བརྒྱན་པའི་སྒོ་ནས་ལེགས་པར་བསྒྲུབས་ཤིང་། ཡོན་གྱི་ཚོགས་ཀྱང་གྱ་ནོམ་པར་
སྦྱར་བས་བཟོ་བོའི་ཚོགས་ཤིན་ཏུ་མགུ་བར་མཛད་དེ། དེ་དག་གི་དེབ་ཐེར་ཞིབ་མོ་ནི་འདིར་
མ་བཀོད་པས་གཞན་དུ་ཤེར་པར་བྱའོ། །དེ་ལྟར་ཆོས་སྐུའི་མཆོད་སྡོང་ཆེན་པོ་ལེགས་པར་
གྲུབ་པ་དེའི་ཚེ། མཐའ་དག་རྒྱལ་བ་རྣམས་ཀྱི་ཡེ་ཤེས་ཀྱི་འཁོར་ལོ་བརྟན་པར་བཞུགས་པའི་
རིང་བསྲེལ་རྣམ་པ་བཞིས་ཕྱུར་བུར་བལྟམས་པའི་རྒྱུ་མཚན་གྱིས་ཕྱི་རོལ་དུ་རབ་གནས་ཀྱི་
ཆོ་ག་སོགས་ལ་ཆེད་དུ་མ་ལྟོས་ཀྱང་། རྗེས་འཇུག་རྣམས་ཀྱི་བསོད་ནམས་རྒྱ་ཆེན་པོར་སྤེལ་
བའི་སླད་དུ་ཀུན་དགའ་ཞེས་པ་ཤིང་སྟག་ལོའི་སྨིན་དྲུག་ཅན་གྱི་ཚེས་བཅུ་ནས་བརྩམས་ཏེ་
ཉིན་ཞག་དགུའི་བར་དུ་རྒྱལ་བའི་རྒྱལ་ཚབ་མཆོག་གི་ཞལ་སྔ་ནས་རྡོ་རྗེ་སློབ་དཔོན་མཛད་
དེ། དཔལ་འཁོར་ལོ་སྡོམ་པ་ལྷ་ལྔའི་རྡུལ་ཚོན་གྱི་དཀྱིལ་འཁོར་ལ་བརྟེན་ནས། སྔོན་འགྲོ་སྟ་
གོན་གྱི་ཆོས་རྣམས་དང་། དངོས་གཞི་རབ་ཏུ་གནས་པ་ཉིད་མཐའ་རྒྱས་མངའ་དབུལ་དང་
ཞལ་བསྲོའི་སྦྱིན་སྲེག་སོགས་ལེགས་པར་མཛད་པས་དགེ་མཚན་གྱི་འོད་ཟེར་དུ་མའི་འ
གནས་བྱིན་རླབས་ཀྱི་དཔལ་དུ་ལྷམ་མེར་འབར་བའི་ཉི་མ་གཅིག་པུ་པར་གྱུར་ཏོ། །
འབྱུང་
༈ ཨེ་མ། འཁོར་བའི་ཆུ་གཏེར་གཏིང་མཐའ་མེད་པར་ཡང་། །འགྲོ་བ་འདོན་སླད་སྙིང་
སྟོབས་དཀར་པོའི་མདངས། །ཉམས་པ་མེད་པར་རབ་ཏུ་འཇུག་བརྩོན་པའི། །འཕགས་རྣམས་
རྒ་ན་འཆི་སོགས་འཛིན་འཁྲི་ཡིས། །ནོངས་པ་ལྟར་སྟོན་འདི་ཉིད་བརྫུ་ལགས་ཀྱང་། །འགྲོ་
ཁམས་འབྲི་བ་མེད་ཅིང་སླར་ཡང་ནི། །སྙིགས་མའི་དུག་གིས་ཤས་ཆེར་མྱོས་གཟིགས་ནས། །
ད་དུང་ངལ་བར་མ་གྱུར་འདི་ཅི་ག །འོན་ཏང་ཞབས་ཀྱི་ཆུ་སྐྱེས་ལྷུང་བ་ཡི། །རྡུལ་ཕྲན་རེས་
ཀྱང་སྐྱེ་དགུ་སྨིན་མཛད་པའི། །བསམ་གྱིས་མི་ཁྱབ་ཕྲིན་ལས་རབ་བརྡལ་བ། །ཁྱེད་ཀྱི་སྤྱོད་
263

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
ཡུལ་ཉིད་ན་ཅི་ཕྱིར་ངལ།
།དེ་སླད་བདག་ཅག་མ་རིག་གིས་ལྡོང་ཡང་། །མཆོད་སྡོང་རིན་
ཆེན་འདི་ཡི་ཕྲིན་ལས་ཀྱི། །ཕྱོགས་ཙམ་མཐོང་བས་མོས་པའི་སྲོལ་ཕྱེས་ཏེ། །རྒྱལ་ལ་དད་པའི་
ཤུགས་རབ་གཞར་ཡང་འཕེལ། །རྒྱལ་བ་མཆོག་དེའི་འབངས་སུ་ཁས་འཆེས་གཙོས། །གུས་
དང་བཅས་ཤིང་ལེགས་འདོད་འགྲོ་བ་རྣམས། །མཆོད་པའི་ཁྱད་པར་ཇི་སྙེད་མདུན་བདར་
ཏེ། །མཆོད་སྡོང་མཆོག་འདིར་བསྒྲིམས་ནས་ཕྱག་འཚོལ་ཅིག །མདོ་ལས་ཀྱང་ནི་བདེར་
གཤེགས་བཞུགས་མཆོད་དང་། །མྱ་ངན་འདས་འོག་གང་གིས་མཆོད་པ་དག །དགེ་བའི་
སེམས་ནི་མཚུངས་པར་སྐྱེས་གྱུར་ན། །བསོད་ནམས་དག་ལ་ཁྱད་པར་མེད་ཅེས་གསུངས། །
ཐོག་མ་མེད་ནས་དམྱལ་སོགས་སྡུག་བསྔལ་གྱིས། །ཡུན་རིང་དྲག་ཏུ་གཙེས་ཤིང་སྟེས་དབང་
གིས། །དལ་འབྱོར་མཆོག་ཐོབ་བསྟན་ལ་ཞུགས་གྱུར་ཀྱང་། །མནོག་ཆུང་བདེ་ལ་བརྐམ་པའི་
ངན་སྤྱོད་ཅན། །བདག་འདྲས་དེང་སང་ས་སྟེང་ཁྱབ་གྱུར་མོད། །དེ་དག་རྣམས་ལ་ཚུལ་གནས་
ཐོས་བསམ་བཅས། །སྒོམ་ལ་སྦྱོར་བའི་སྐལ་པ་ཆེས་གཏུགས་ཕྱིར། །ཅུང་ཟད་མོས་ཤིང་ལྟ་དང་
ཕྱག་བྱེད་དང་། །མཆོད་ཅིང་བསྡི་སྟང་བྱེད་པའི་བསོད་ནམས་ཀྱི། །སྨན་ཡོན་སླད་དུ་མགོན་
དེས་མཆོད་སྡོང་དུ། །སྤྲུལ་ཚུལ་ཡང་ཡང་ཡིད་ལ་ངེས་བྱས་ནས། །སྐྱོ་ཤས་བསྐྱེད་དེ་དགེ་ལ་
བརྩོན་པར་རིགས། །དམུ་རྒོད་བདག་ལྟ་སངས་རྒྱས་བྱེ་བས་ཀྱང་། །དགེ་བའི་སེམས་གཅིག་
བསྐྱེད་པར་མ་ནུས་པར། །མཚུངས་མེད་འདྲེན་པ་མཆོག་དེས་མུན་ནང་དུ། །གློག་འགྱུ་ཙམ་
གྱི་དགེ་སེམས་བསྐྲུན་མཛད་ཕྱིར། །རང་ལུས་ཕྱེ་མར་འཐག་པའི་ཞབས་ཏོག་གིས། །བསྐལ་
པ་འབུམ་དུ་བསྙེན་བཀུར་བྱས་གྱུར་ཀྱང་། །བཀའ་དྲིན་འཁོར་མཐའ་མེད་པའི་རྗེ་བཙུན་
དེར། །སླར་ཡང་འདུད་དོ་ཐུགས་རྗེས་དེང་དགོངས་ཤིག །ཅེས་དུས་གསུམ་རྒྱལ་བ་མ་ལུས་
པའི་སྤྱི་གཟུགས་ཕྱག་ན་པདྨ་འཛིན་པ་དཔལ་ཀརྨ་པ་རིམ་པར་བྱོན་པ་ལས་རྣམ་འདྲེན་བཅུ་
གཉིས་པ་བྱང་ཆུབ་མཆོག་གི་རྡོ་རྗེའི་ཕྱི་རྟེན་དངུལ་གདུང་རིན་པོ་ཆེ་རིང་བསྲེལ་གྱི་སྙིང་
པོ་ཅན་དུ་ཇི་ལྟར་བསྒྲུབས་པའི་ཚུལ་ལས་བརྩམས་ཏེ་མོལ་པ་འདི་ནི། རྒྱལ་བའི་རྒྱལ་ཚབ་
དམ་པ་དཔལ་ལྡན་བླ་མ་མཆོག་གི་བཀའ་སྩལ་གྱི་མེ་ཏོག་སྤྱི་བོར་བཟུང་སྟེ། རྒྱལ་བ་དེ་ཉིད་
ཀྱི་བཀའ་འབངས་ཀྱི་ཐ་ཤལ་དུ་རློམས་པའི་ཕྱོགས་བཅུར་རྒྱུ་བའི་སྙོམས་ལས་པ་ཀརྨ་བསྟན་
264

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།『ཉ ཐོར་བུའི་སྐོར།
པའི་ཉིན་བྱེད་གཙུག་ལག་ཆོས་ཀྱི་སྣང་བ་ཞེས་བགྱི་བས་འོག་མིན་མཚུར་མདོ་བོ་ལུང་གི་
གནྡྷོ་ལ་ཆེན་པོའི་